CELEX: 32015D0429(01)
Language: et
Date: 2015-04-20 00:00:00
Title: Nõukogu otsus, 20. aprill 2015, Euroopa Toiduohutusameti juhatuse liikme ametisse nimetamise kohta

29.4.2015   
            
            
               ET
            
            
               Euroopa Liidu Teataja
            
            
               C 142/1
            
         NÕUKOGU OTSUS,
   20. aprill 2015,
   Euroopa Toiduohutusameti juhatuse liikme ametisse nimetamise kohta
   (2015/C 142/01)
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, (1) eriti selle artikli 25 lõiget 1,
   võttes arvesse Euroopa Komisjoni poolt nõukogule esitatud kandidaatide nimekirja,
   võttes arvesse Euroopa Parlamendi seisukohti
   ning arvestades järgmist:
   
               (1)
            
            
               Euroopa Toiduohutusameti (EFSA) sõltumatuse, kõrge teadusliku kvaliteedi, läbipaistvuse ja tõhususe tagamine on äärmiselt oluline. Samuti on vajalik koostöö liikmesriikidega.
            
         
               (2)
            
            
               EFSA juhatuse liige Valérie BADUEL on tagasi astunud. Tema ülejäänud ametiajaks tuleks seetõttu ametisse nimetada uus liige.
            
         
               (3)
            
            
               EFSA juhatuse uue liikme ametisse nimetamiseks on nõukogu läbi vaadanud komisjoni esitatud nimekirja komisjoni esitatud dokumentide alusel ning Euroopa Parlamendi seisukohti silmas pidades. Eesmärk on tagada võimalikult suur pädevus, ulatuslikud asjakohased teadmised, näiteks juhtimise ja avaliku halduse alal, ning ka võimalikult lai geograafiline jaotumine liidus.
            
         
               (4)
            
            
               Määruse (EÜ) nr 178/2002 artikli 25 kohaselt peab neljal EFSA juhatuse liikmel olema tarbijaid ja toiduahela muid huvirühmi esindavates organisatsioonides töötamise kogemus. Praegu on selline kogemus neljal juhatuse liikmel juba olemas,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Toiduohutusameti juhatuse liikmeks ajavahemikul 1. maist 2015 kuni 30. juunini 2016 nimetatakse järgmine isik:
   Michael WINTER.
   Artikkel 2
   Käesolev otsus jõustub selle vastuvõtmise kuupäeval.
   
      Luxembourg, 20. aprill 2015
      
         
            Nõukogu nimel
         
         
            eesistuja
         
         J. DŪKLAVS
      
   
   
      (1)  EÜT L 31, 1.2.2002, lk 1.